Senat istražuje navode o političkim pritiscima u javnim medijima
Demokrati tvrde da je bilo političkih pritisaka na novinare; konzervativni članovi Upravnog odbora javne radio-televizije kažu da su "ž
Predsjednik upravnog odbora organizacije koja distribuira novac savezne vlade nekomercijalnim radio i televizijskim postajama u Sjedinjenim Državama stao je u obranu odluka koje su – kako kaže – potrebne za "osiguravanje politicke uravnoteženosti u izvještavanju". Kenneth Tomlison svjedocio je ovog tjedna na Capitol Hillu, u Senatu Sjedinjenih Država. Kenneth Tomlison našao se u središtu kontroverze zato što je kao celnik organizacije koja distubira vladina sredstva neprofitnim elektronskim medijima odlucio osigurati izbalansiranost najmanje jednog programa koji je – prema njegovim rijecima – "postao aktivisticki medij politicke ljevice". Radi se o emisiji javne televizijske mreže PBS koju vodi ugledni novinar Bill Moyers, koji je politicki liberal. U svjedocenju pred jednim kongresnim odborom Tomlison je snažno odbacio sugestije da pokušava ispolitizirati javne radijske i televizijske programe. "Trebali bismo biti u mogucnosti složiti se u stavu da u javnim medijima ne želimo nikakvu pristranost. A, ako u interesu poticanja debate u društvu imamo pristranost na javnoj televiziji, onda bismo trebali iznijeti i mišljenja druge strane" - rekao je Tomlinson. No, neki kriticari, ukljucujuci demokrate u Zastupnickom domu Kongresa i u Senatu, koji traže ostavku Kennetha Tomlisona, kažu da su njegove akcije "pokušaj konzervativaca da izvrše trajan utjecaj na prirodu javnih radio-televizijskih programa". Tijekom Tomlinsonovog svjedocenja najžešca pitanja upucivao mu je senator Richard Durbin koji vjeruje da su optužbe o politizaciji itekako utemeljene. "Ako prosjecni gledatelj, koji ima dobro mišljenje o javnim radijskim i televizijskim programima, pocne vjerovati da su ih preuzeli ljudi s politickim pedigreom, ljudi koji ovu ili bilo koju drugu administraciju žele poštedjeti kritika, koji žele utišati ili ukloniti najucinkovitije aktiviste, onda ce to uništiti bit onoga što je dobro u sektoru javnih elektronskih medija" - rekao je senator Durbin. Premda je Kenneth Tomlison konzervativac, odbor kojim upravlja je dvostranacki. Tomlinson za sebe kaže da je snažni pristaša javnih radio-televizijskih programa, te dodaje da su svi drugi programi javne mreže - osim emisije 'Now' Billa Moyersa - politicki uravnoteženi. Kriticari Kennetha Tomlisona ukazuju i na ovu za njih zabrinjavajucu cinjenicu: na dužnost predsjednice organizacije koja raspodjeljuje vladina sredstva neprofitnim elektronskim medijima imenovana je Patricia Harrison, bivša dopredsjednica Nacionalnog odbora Republikanske stranke. Prema mišljenju kriticara Kennetha Tomlinsona, to je još jedan dokaz o napadu konzervativaca na javne medije. Odgovarajuci na pitanje senatora Durbina, Patricia Harris je izjavila da je "predana zaštiti nestranacke prirode javnih medija." Konzervativci vjeruju da su mediji financirani državnim novcem pristrani u korist liberala. Oni traže da vlada smanji sredstva takvim medijima ili, pak, da ih u potpunosti prestane financirati. Konzervativci pri tom isticu da javne televizijske i radijske postaje mogu preživjeti od privatnih i korporacijskih donacija koje trenutno pokrivaju 85 posto operativnih troškova. Novac iz državnog proracuna podmiruje ostatak, oko 15 posto godišnjeg proracuna javnih programa televizije i radija. Prošle godine Zastupnicki dom Kongresa odbio je prijedlog da se u sljedecoj fiskalnoj godini proracun javnih medija smanji za stotinu milijuna dolara.